En motorcyklist er fredag blevet alvorlig kvæstet ved et færdselsuheld syd for Vestbjerg. Ifølge Nordjyllands Politi kørte motorcyklisten sammen med en varebil på Hirtshalsmotorvejen syd for Vestbjerg. Han er efter at have ramt bilen formentlig kommet i klemme under den. I forbindelse med ulykken er der lavet afspærringer, som i en perioden vil genere trafikken, fortæller Nordjyllands Politi i Aalborg. Politiet kan endnu ikke oplyse detaljer om ulykken.
Alvorlig ulykke ved Vestbjerg